kardosdrur/scandi-wiki huggingface dataset:
Xanthangummi

Xanthangummi (E-415) er polysakkarider med mange industrielle anvendelser, herunder som et almindeligt tilsætningsstof i fødevarer. Det er effektivt som fortykningsmiddel og stabilisator for at forhindre, at ingredienserne adskilles. Den kan fremstilles ud fra simple sukkerarter, der bruger en fermenteringsproces, og navnet er hentet fra de anvendte bakterier, Xanthomonas campestris.

Xanthangummi hjælper med at skabe den ønskede tekstur i mange typer af flødeis. Også tandpasta indeholder ofte xanthangummi som et bindemiddel for at holde produktet ensartet. 

Xanthangummi benyttes ofte som fortykningsmiddel i stedet for æg, for at erstatte fedt og emulgatorer, der findes i æggeblommer. 

Ved glutenfri bagning anvendes xanthangummi til at give dejen eller dej den klæbrighed, der ellers ville opnås med gluten. I de fleste fødevarer anvendes den i koncentrationer på 0,5% eller mindre. 

Xanthangummi anvendes i vidtrækkende fødevareprodukter, såsom saucer og dressinger, kød og fjerkræprodukter, bageriprodukter, konfektureprodukter, drikkevarer, mejeriprodukter og andre.

Næringsstoffer, der anvendes til fremstilling af xanthangummi, kan stamme fra en række afgrøder, hvoraf nogle er kendte allergener, såsom hvede eller soja.

Der er mange erstatninger til xanthangummi, når de anvendes til bagning, såsom guargummi og Johannesbrødkernemel.
Tilsætningsstoffer
Polysakkarider
Plantago ovata

Plantago ovata (eller på dansk: loppefrøvejbred) er en lægeplante i vejbred-slægten. Planten – eller især dens frø – kaldes nogle gange hvide loppefrø på dansk.

Udbredelse 
Plantago ovata vokser i Sydeuropa (Spanien inkl. De Kanariske Øer, Madeira, Cypern) og Vest- og Sydasien (Mellemøsten, Kaukasus, Den Arabiske Halvø, Pakistan og Indien, hvor den vokser i ørkener og på græssletter i 50-2100 meters højde.. Det er svært at fastslå hvor den er naturligt hjemmehørende da arten har været dyrket i lang tid. Arten findes også i den sydvestlige del af USA og den nordvestlige del af Mexico. Forekomsterne i Nordamerika er ofte regnet som forvildede fra dyrkning, men nyere forskning fra 2008 siger at arten måske også er naturligt forekommende der.

Beskrivelse 
Plantago ovata er en enårig urt som bliver op til 38 cm. Den har linje- eller lancetformede blade. Den blomster i marts-maj måned med aks med regelmæssige blomster med 2,5-3 mm store ægformede eller omvendt ægformede kronblade. Frugterne er kapsler med 2 rødbrune til sorte 2,3 mm lange frø.

Galleri

Levested 
Plantago ovata vokser i ørkener og græssletter i 50-2100 meters højde.

Anvendelse 
Planten dyrkes for sine frø. Frøskallerne forhandles under navnet psyllium eller loppefrø. Disse kan dog også stamme fra andre vejbredarter. Frøskallerne anvendes som afføringsmiddel, mod diarre, forhøjet blodtryk og højt kolesteroltal med mere.

De bruges også som fortykningsmiddel i frosne mejeriprodukter.

Referencer 

Enårige urter
Lægeplanter
Vejbred
Henri Kontinen

Henri Kontinen (født 19. juni 1990 i Helsinki) er en finsk professionel tennisspiller. Han tilhører eliten på ATP-touren i double og har som sit bedste ligger som nummer ét på ATP-ranglisten i double. Han har vundet to Grand Slam-turneringer, henholdsvis mixeddouble i Wimbledon 2016 sammen med britiske Heather Watson og herredouble i Australian Open 2017 sammen med australske John Peers.

Kontinen opgav tidligt sin singlekarriere, hvor hans bedste ATP-ranglisteplacering var nr. 220, på grund af skader og fokuserede derefter på double-rækkerne. Udover de nævnte sejre har han nået semifinalen i herredouble i Wimbledon og US Open, begge i 2017, samt kvartfinalen i French Open 2018. Endvidere vandt han både i 2016 og 2017 ATP World Tour Finals i herredouble, begge gange med John Peers som makker.

Eksterne henvisninger 

Tennisspillere fra Finland
Vindere af French Open
Guargummi

Guargummi, guarmel eller guarkernemel (E412) er et kulhydrat, som udvindes af guarbønner (Cyamopsis tetragonolobas), der er en bælgfrugt ligesom sojabønnen. 

Guargummi anvendes som fortykningsmiddel og stabilisator. Det er et af de mest anvendte fortykningsmidler, hvilket skyldes, at det er billigt og effektivt sammenlignet med andre fortykningsmidler. I effektivitet kan det sammenlignes med stivelse og gelatine.

Guargummi bruges som stabilisator i flødeis og giver en mere elastisk konsistens. Som fortykningsmiddel anvendes det i for eksempel ketchup. 

Guargummi anvendes ikke kun i fødevarer, men også i kosttilberedninger, piller, tekstiler, kosmetik og til fremstilling af maling.

Folk, der er allergiske over for sojabønner, kan også reagere på guargummi fordi de minder meget om hinanden.

Under fremstillingen har nogle produkter indeholdt store mængder formaldehyd, der sandsynligvis stammer fra desinfektion af melproduktet.

Spiselige fortykningsmidler
Guarbønne

Guarbønne (Cyamopsis tetragonoloba) er en plante i ærteblomstfamilien som bruges til at producere guargummi.

Guarbønnens oprindelsessted er ukendt, da planten er ikke kendes vildtvoksende. Det antages at den stammer fra den afrikanske slægtning Cyamopsis senegalensis, og er videreudviklet i Indien og Pakistan hvor den er blevet dyrket i århundreder. Guarbønnen trives godt i steppeklima, men hyppige regnvejr er nødvendige.

Guarbønnen er en god plante at bruge i vekseldrift da den lever i symbiose med kvælstoffiksererende bakterier. Guarbønnen har mange anvendelser som spiseplante for mennesker og dyr, men udvinding af guargummi fra frøerne er i dag den vigtigste anvendelse. Efterspørgslen efter guargummi er stigende på grund af industriel brug ved produktion af olieskifergas. Omkring 80 % af verdensproduktionen er sker Indien og Pakistan, men på grund af stor efterspørgsel, bliver planten også dyrket nye steder.

Biologi 
Guarbønnen er en 2-3 m høj urt. Den har pælerod og har rodknolde med knoldbakterier som kan optage kvælstof i den øverste del af rodsystemet. Blade og stængler er ofte hårede, afhængig af sorten. Blomsterne er hvide eller blålige. Bælgene som er flade og tynde, indeholder 5-12 små ovale frø som er omkring 5 mm lange. De modne frø er normalt hvide eller grå. Ved stor fugtighed kan de blive sorte og miste deres spiringsevne.

Frøene har en proteinrig kim (43-46 %) og en forholdsvis stor frøhvide (34-40 %) som indeholder store mængder galaktomannan. Galaktomannan er et polysakkarid som indeholder polymerer af mannose og galaktose i forholdet to til en med mange forgreninger.

Billeder

Referencer 

Nitrogenfikserende planter
Nytteplanter fra Asien
Bælgfrugter
Ærteblomst-familien
Hytte

En hytte er typisk et lille hus der oftest er primitivt, ligger i landlige omgivelser og bruges som midlertidig bolig, fx i forbindelse med ferie. Hytter tænkes nogen gange at være af ældre oprindelse eller er bygget til at se gammeldags ud. Der kan være forskellige forudindtagede opfattelser forbundet til livet i en hytte, såsom fattigdom, nøjsomhed, idyl, simplicitet, og/eller forbindelse med naturen.

Typer 
Der findes mange forskellige typer af hytter, primitive feriehytter kan ofte lejes på campingpladser. I Danmark findes mange Spejderhytter, selv om nogen af disse nærmere må betegnes som egentlige huse. Af mere primitive typer kendes wigwam der bruges af indianere i Nordamerika. Solvayhytten er navnet på den højst beliggende bjerghytte og endelig fra litteraturen er Onkel Toms Hytte en berømt skildring af livet som slaver i sydstaterne.

Se også 
 Sommerhus
 Kolonihavehus

Kilder 

 
Hustyper
Vester Palsgaard Skovmuseum

Vester Palsgaard Skovmuseum er en del af Museum Midtjylland - museet viser hvordan livet i skoven tidligere var i Midtjylland. Og hvordan området udvikledes fra hede til skovplantager.
Vester Palsgaard Skovmuseum ligger i en gammel skovridergård fra 1804 midt i skoven – og lige ved Hærvejen. På gårdspladsen findes en vildtbaneafmærkning.

Referencer

Ekstern henvisning 

 Museum Midtjylland

Museer i Region Midtjylland
Bygninger, konstruktioner og anlæg i Ikast-Brande Kommune
Kongestenen

Kongestenen på Pikkerbakken i Frederikshavn har signaturen af både Frederik 8. og Frederik 9. indhugget.

Historie 
Den 11.-12. august 1908 besøgte kong Frederik 8. og Dronning Louise Frederikshavn med Kongeskibet Dannebrog, som de overnattede på. Onsdag den 12. august var de på rundtur i Frederikshavn med besøg på Sanatoriet, Sygehuset, Fattiggården og kirken. Efter frokost gik turen til Pikkerbakken, hvor Bangsbos ejer Johan Knudsen tog imod sammen med turistforeningens formand skibsreder og dampskibsekspeditør Harald Christensen. Sidstnævnte fik kongens tilladelse til at lade hans navnetræk indhugge i en stor sten på bakken.

I forbindelse med Frederikshavns 132 års fødselsdag fik byen den 28. september 1950 besøg af kong Frederik den IX og dronning Ingrid. Klokken 10 om formiddagen lagde Dannebrog til i havnen. Vejret var regnfyldt, men alligevel var tusinder mødt frem for at modtage kongeparret og den 15-årige svenske prinsesse Margaretha, som var på besøg hos sin moster.

Kongeparret steg ind i den blå Buick cabriolet og kongen slog, trods regnen, kalechen ned, mens parret kørte gennem byen ad Søndergade mod Pikkerbakken. Langs vejen var der samlet så mange mennesker at afspærringerne brød sammen og kongen kun langsomt kunne komme frem på trods af politieskorten.

Ved Møllehuset skiftede dronningen bil og kørte sammen med Margaretha op på Pikkerbakken. Her kom bilen til at sidde uhjælpeligt fast og måtte trækkes fri med håndkraft, mens kongen storsmilende kørte forbi og op på toppen.

Her spurgte han, om der var nogen, som havde et stykke kridt, så han kunne skrive sit navn ved siden af bedstefarens. Borgmester Westy Beckett havde forberedt sig og havde et stykke kridt i lommen. I baggrunden stod Svend Bovin klar med hammer og mejsel, som faderen Charles F. Bovin havde gjort det i 1908, for at hugge kongens navnetræk i kongestenen.

Kronprinsen blev den tredje 
Den 25. september 2018 besøgte Kronprins Frederik Frederikshavn i forbindelse med byens 200 års jubilæum som købstad. Kronprinsen besøgte Pikkerbakken som sin morfar og tipoldefar og skrev sit navn på Kongestenen. Signaturen blev efterfølgende hugget ind i stenen af den frederikshavnske billedhugger Poul Erland Jensen.

Referencer 

Sten
Frederikshavn
Elsinore (flertydig)

Elsinore er det engelske navn for den danske by Helsingør.

Elsinore kan også henvise til:

Geografi 
 Elsinore (Utah) − en by i Sevier County, Utah, USA
 Elsinore (Edmonton) − et kvarter i Edmonton, Alberta, Canada

Fiktion 
 Kronborg − et slot i Helsingør, som i Shakespeare's Hamlet er kendt som "Elsinore"

Musik 
 Elsinore (album) − et album af Björn Afzelius fra 1999
 Elsinore (band) − et indie pop/rock band fra Champaign, Illinois, USA
Hjortkær (Grimstrup Sogn)

Hjortkær eller Ny Hjortkær er en bebyggelse i Sydvestjylland, som ligger 10 km nord for Bramming, 17 km sydøst for Varde og 21 km nordøst for Esbjerg. Bebyggelsen ligger i Varde Kommune, Grimstrup Sogn. I byen ligger Hjortkær maskinfabrik.

Historie 
Landsbyen Hjortkær lå ved Slebsager Bæk.

Hjortkær landsby bestod i 1682 af 8 gårde. Det samlede dyrkede areal udgjorde 230,4 tønder land skyldsat til 23,08 tønder hartkorn. Dyrkningsformen var græsmarksbrug med tægter.

Den oprindelige landsby blev opløst i 1800-tallet. En skole (oprindelig biskole) blev opført i 1800-tallet.

I 1900-tallet udviklede der sig en ny bymæssig bebyggelse, en lille vejby kaldet Ny Hjortkær, ved et vejkryds ca. 1 km vest for den oprindelige landsbys beliggenhed med smedie (flyttet hertil fra landsbyen), forsamlings- og missionshus opført i 1901., senere tillige idrætsplads, hvorimod skolen, der fra sin oprindelige beliggenhed på en mark nordvest for landsbyen var blevet flyttet ind til landsbyen, forblev der.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark; Speciel Deel. Andet Bind:II; København 1859
 J.P. Trap: Kongeriget Danmark; 3. Udgave 5. Bind: Aarhus, Vejle, Ringkjøbing, Ribe og Færø Amter samt Supplement og Stedregister; København 1904

Byer i Varde Kommune
Hyllekrog

Hyllekrog er en næsten fem kilometer lang krumodde  på sydkysten af Lolland sydøst for Rødbyhavn.  Hyllekrog, der har et areal på 81 hektar, var oprindeligt en ø – den yderste i en række øer, som udgjorde Lollands værn mod havet i syd. Ved inddæmningen i slutningen af 1800-tallet blev disse øer forbundet af dæmninger, undtagen Hyllekrog. Men i 1951 lukkede også  strømløbet mellem Hyllekrog og den vest for liggende landfaste Drummeholm.  Oddens langstrakte facon skyldes, at sand, som transporteres langs kysten, konstant aflejres i det lavvandede område og danner en såkaldt krumodde.  

Midt på odden står det nedlagte Hyllekrog Fyr, der er åbent for besøg.  Fra fyret, der blev renoveret i 2011, er der en storslået udsigt over  Hyllekrog, Saksfjed og Rødsand.

Odden er en del Hyllekrog Vildtreservat, Natura 2000-område 173 Smålandsfarvandet nord for Lolland, Guldborgsund, Bøtø Nor og Hyllekrog-Rødsand, og er både habitatområde, fuglebeskyttelsesområde og ramsarområde samt af en 1150 ha stor naturfredning af Saksfjed Inddæmning, Drummeholm og Hyllekrog. Den er også en del af Fugleværnsfondens reservat Saksfjed-Hyllekrog, Sydlolland på 194,4 hektar. Der er adgangsforbud på Hyllekrog 1/3 - 15/7.

Kilder og henvisninger

 Kort over området

Fredede arealer i Danmark
Lokaliteter i Guldborgsund Kommune
Naturreservater i Danmark
Vildtreservater i Danmark
Snehvide (Disney)

Snehvide er hovedpersonen i Disneyfilmen Snehvide og de syv dværge fra 1937. Hun er baseret på figuren Snehvide fra Brødrene Grimms eventyr af det samme navn. Hun er også den ældste Disney-prinsesse

Snehvide og de syv dværge 

spoiler

I Snehvide og de syv dværge, er Snehvide en prinsesse, hvis mor er død, og derfor opfostres hun af sin stedmor. Det magiske spejl fortæller stedmoren, at Snehvide er smukkere end hende, og derfor prøver stedmoren
at dræbe Snehvide. Snehvide flygter dog ud i skoven og møder syv små dværge i en hytte.   

Disney-figurer
Stend Station

Stend Station (Stend stasjon) var en jernbanestation på Nesttun–Osbanen, der lå i boligområdet Stend i Bergen kommune i Norge.

Stationen åbnede 1. juli 1894, da banen blev taget i brug, og blev nedlagt sammen med den 2. september 1935. Stationsbygningen var en banevogterbolig med ekspedition, der blev opført i 1894.

Der er i dag indrettet et jernbanemuseum i stationsbygningen, der er den eneste fra banen, der stadig fremstår i den oprindelige stil. I 1980'erne var bygningen i forfald, men i 1987 begyndte Osbanens Venner at renovere den. Museet har en lille samling med genstande fra jernbanen, herunder gamle billeder, film og værktøj fra værkstedet. Der er desuden anlagt et 70 meter langt jernbanespor på den gamle tracé ud for stationsbygningen. På sporet står der en skinnecykel fra 1925 og en kombineret tredje klasses og postvogn fra 1894. Vognkassen var blevet delt i to men blev samlet igen og forsynet med brugte bogier fra Polen. Vognen er den mindste bogievogn i Norge. Stationen har også en vandpost til damplokomotiver. Museet har desuden et diesellokomotiv fra 1967, der blev benyttet af Fana og senere Bergen kommuner i kloaktunneler, og som blev givet til museet i 1995. Den har en sporvidde på 750 mm ligesom Nesttun–Osbanen havde i sin tid, men derudover har den ingen lighed med det materiel, der blev benyttet på banen.

Litteratur

Eksterne henvisninger

Noter 

Stationer på Nesttun–Osbanen
Nedlagte jernbanestationer i Norge
Jernbanestationer i Hordaland
Etableret i 1894
Ophørt i 1935
Osøren Station

Osøren Station (Ossøren stasjon) var en jernbanestation på Nesttun–Osbanen, der lå i byområdet Osøyro i Os kommune i Norge.

Stationen åbnede som endestation for banen fra Nesttun, da den blev taget i brug 1. juli 1894. Oprindeligt hed stationen Os, men den skiftede navn til Osøren 1. juni 1921. Den blev nedlagt sammen med banen 2. september 1935.

Indvielsen 1. juli 1894 var en stor lokal begivenhed, der tiltrak den største folkemængde, der var set i Osbygda indtil da. Nysgerrigheden fortsatte det efterfølgende år, så banens bestyrelse måtte indføre perronbilletter. For egnen var der da også tale om en revolution af færdslen, idet Bergen nu kun var få timer væk. Til gengæld førte åbningen af stationen også til den første miljøsag i området. Drejeskiven og kullageret var blevet placeret udfor Osørens hotel, der klagede over den generende røg og larm fra stationen og fik rettens medhold i det. Drejeskiven ligger nu under asfalt, og lokomotivremisen er væk, men en vognremise og et vognværksted eksisterer stadig.

Stationsbygningen fra 1894 er også bevaret og ejes i dag af Os kommune. Der er planer om at renovere den og genskabe dens oprindelige udseende, men manglende finansiering har medført, at den kun er blevet malet i de oprindelige farver. Der er også planer om at anlægge et kort jernbanespor på stationsområdet. Værkstedet huser i dag en kloakpumpestation, idet facaden dog har fået sit oprindelige udseende tilbage. Os Kulturutvikling har ret til at benytte den kommunale bygning og har planer om at omdannet det til et kunstcenter. Bygningen er planlagt udvidet med et kunstværksted og atelier og med en glasfacade ud mod Bjørnafjorden.

Litteratur

Eksterne henvisninger

Noter 

Stationer på Nesttun–Osbanen
Nedlagte jernbanestationer i Norge
Jernbanestationer i Hordaland
Etableret i 1894
Ophørt i 1935
Daniel Brewster

Daniel Brewster (født 23. november 1923, død 19. august 2007) var en amerikansk demokratisk politiker. Daniel Brewster repræsenterede delstaten Maryland i USA's senat fra 1963 til 1969. Før da var han medlem af Marylands parlaments underhus (Maryland House of Delegates) fra 1950 til 1958, og medlem af Repræsentanternes hus i USA fra 1959 til 1963.

Medlemmer af Senatet i USA
Medlemmer af Repræsentanternes Hus i USA
Indien ved sommer-OL 2020

Indien deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Chan Hao-ching

Chan Hao-ching (, født 19. september 1993 i Taipei) er en taiwanesisk professionel tennisspiller. Hun spiller primært double og har nået store resultater i både dame- og mixeddouble. Således har hun været i finalen i Wimbledon i begge disse rækker i henholdsvis 2017 og 2014 samt i finalen i US Open i mixeddouble i 2017. Hendes bedste placering på WTA-listen i double er en femteplads, som hun nåede 27. juni 2016, mens hun ikke har været blandt de tusind bedste i single.

Hun er lillesøster til den tidligere nummer ét på double-ranglisten Latisha Chan (oprindeligt Chan Yung-jan).

Eksterne henvisninger 

 

Tennisspillere fra Taiwan
Grand Prix Cycliste de Québec 2018

Grand Prix Cycliste de Québec 2018 var den 9. udgave af cykelløbet Grand Prix Cycliste de Québec. Det var det 35. arrangement på UCI's World Tour-kalender i 2018 og blev arrangeret 7. september 2018. Løbet blev vundet af australske Michael Matthews fra .

Hold og ryttere

Danske ryttere
 Jakob Fuglsang kørte for 
 Michael Valgren kørte for 
 Jesper Hansen kørte for 
 Christopher Juul-Jensen kørte for 
 Søren Kragh Andersen kørte for

Resultater

Eksterne henvisninger 

2018
UCI World Tour 2018
Jonas Nordin

Jonas Nordin (født 1968) er en svensk historiker og forfatter og nyudnævnt professor i bog- og bibliotekshistorie i Lund. Nordin blev 2009 docent ved Stockholms universitet med afhandlingen Ett fattigt men fritt folk: nationell och politisk självbild i det svenska riket från sen stormaktstid till slutet av frihetstiden. 1. oktober 2018 tiltrådte Jonas Nordin som professor i bog- og bibliotekshistorie ved Lunds Universitet.

Jonas Nordin har været gæsteforsker ved Københavns Universitet og redaktør for Historisk tidskrift.

Siden 2007 har Jonas Nordin arbejdet på Kungliga Biblioteket.

Priser og udmærkelser 
Cliopriset 2003

Bibliografi i udvalg 
 Versailles: slottet, parken, livet, Norstedts, Stockholm 2013, 
 Frihetstidens monarki. Konungamakt och offentlighet i 1700-talets Sverige, Atlantis, Stockholm 2009, 
 Ett fattigt men fritt folk. Nationell och politisk självbild i Sverige från sen stormaktstid till slutet av frihetstiden, B. Östlings bokförl. Symposion, Eslöv 2000,

Kilder 
 Om Jonas Nordin på Kungliga Bibliotekets webbplats

Eksterne henvisninger 
 Jonas Nordin: Erik Dahlberghs Sverigebild sannare än sitt rykte i Svenska Dagbladet den 20 december 2015 
 Jonas Nordin: Forsskål lade grunden för det fria ordet i Svenska Dagbladet den 10 juli 2013 

Historikere fra Sverige
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Natura 2000-område nr. 126 Stenrev sydøst for Langeland

Natura 2000-område nr. 126 Stenrev sydøst for Langeland  ligger i Storebælt ud for østkysten af Langelands sydende. Natura 2000-området er domineret af stenrev, men derudover findes fem små sandbanker langs stenrevet. Det består af et habitatområde H 110 og har et areal på 1.484 hektar.

Områdebeskrivelse 
Området ligger kystnært på vanddybder mellem 2 meter og længst fra kysten op til 30 meters dybde. det er domineret af stenrev som løber parallelt med kysten med en stentop på knap 6 meters vanddybde i den midterste del af Natura 2000-området; Derudover findes der sten i det nordøstligste hjørne på 20,5 meter dybde og i det sydvestligste hjørne på omkring 13 meters vanddybde.

Området indeholder ud over stenrev fem små sandbanker som ligger på række gennem området langs Langelands kyst, og varierer i vanddybder på mellem 13 meter og 22 meter.

Natura 2000-området består af Habitatområde nr. H 110 og
ligger uden for kommunegrænserne i Vandområdedistrikt Jylland og Fyn i vandplanopland Vandplan 1.14 Storebælt

Se også 
 Internationale naturbeskyttelsesområder i Danmark
 Naturtyper i Danmark

Referencer

Eksterne henvisninger 
 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
EU-habitatområder i Danmark
Langeland Kommunes geografi
Kinesisk malurt

Kinesisk malurt (Artemisia annua) er en enårig plante i kurvblomstfamilien. Den har været brugt som lægeplante i Kina i over 2000 år.

Referencer 

Lægeplanter
Bynke
Højris (Ikast)

Højris eller Højris Have er en tidligere herregård fra 1618, og som har haft mange forskellige ejere. Højris Have den ældste bygning i Ikast-Brande Kommune. Hovedbygningen er fredet.

I 1943 lejede diakon Anton Nielsen hoved-bygningen og indrettede et plejehjem for psykisk syge fra Ikast og omliggende kommuner.

I 1948 blev avlsbygningerne solgt fra og er i dag Højris Rideskole. I 1958 købte Danske Diakonhjem Højris.

Højris Have ejes af Danske Diakonhjem, som har driftsaftale med Ikast-Brande Kommune.

Eksterne henvisninger 
 Højrishave - Historie 

Lokaliteter i Ikast-Brande Kommune
SSP Group

SSP Group plc er et britisk multinationalt selskab med hovedkvarter i London, England. Det driver catering og detailhandels enheder i over 125 lufthavne og 270 togstationer rundt om i verden som koncessionshaver. Selskabet er noteret på London Stock Exchange og er en del af FTSE 250 Indeks.

Historie 
Virksomheden blev etableret som en division af SAS Group under navnet SAS Catering i 1961. Det blev efterfølgende omdøbt til Select Service Partner ('SSP') og erhvervet af Compass Group i maj 1993 for € 72 mio. I 2006 blev virksomheden blev opkøbt af EQT Partners for £1.822 mia. I 2014 blev selskabet børsintroduceret.

Referencer 

Etableret i 1961
SAS Group
Catering- og foodservicevirksomheder
Fødevarevirksomheder fra Storbritannien
Detailvirksomheder fra Storbritannien